
Riigihanke „Narva Jõesadama heakorrastustööd“ väljakuulutamiseta
läbirääkimistega hankemenetluse tulemuste kinnitamine

1. Asjaolud ja menetluse käik

Narva Linnavalitsuse 07.05.2012. a korraldusega nr 402-k algatati väljakuulutamiseta läbirääkimistega hankemenetlus „Narva Jõesadama heakorrastustööd“. 

Kvalifikatsioonidokumentide esitamise tähtpäevaks oli 23.05.2012.a. 
Huvitatud isikute kvalifitseerimine toimus Narva Linnavalitsuse riigihankekomisjoni 29.05.2012.a. koosolekul. 
13.08.2012.a. koosolekul tunnistas Narva Linnavalitsuse riigihankekomisjon edukaks Lemminkäinen Eesti AS (reg.kood 10114029) pakkumuse kogumaksumusega 1 273 202,62 (üks miljon kakssada seitsekümmend kolm tuhat kakssada kaks koma kuuskümmend kaks) eurot.
Lähtudes eeltoodust ning juhindudes Narva Linnavalitsuse 08.03.2006. a määruse nr 298 „Riigi-hangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.
2. Õiguslikud alused

Narva Linnavalitsuse 08.03.2006. a määruse nr 298 „Riigihangete läbiviimise reglement” (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks
3. Otsus
Kinnitada riigihanke „Narva Jõesadama heakorrastustööd“ väljakuulutamiseta läbirääkimistega hankemenetluse tulemused ning tunnistada võitjaks Lemminkäinen Eesti AS (reg.kood 10114029) pakkumuse kogumaksumusega 1 273 202,62 (üks miljon kakssada seitsekümmend kolm tuhat kakssada kaks koma kuuskümmend kaks) eurot (sisaldab käibemaksu).
4. Rakendussätted

4.1. Käesolev korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

